Výnos

Ministerstva financií Slovenskej republiky

z ............... č. MF/........./2009-132

o podrobnostiach zriadenia a prevádzky integrovaných obslužných miest

Ministerstvo financií Slovenskej republiky podľa § 13 písm. b) zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení zákona č. 678/2006 Z. z., zákona č. 385/2008 Z. z. a zákona č. 553/2008 Z. z (ďalej len „zákon“) ustanovuje:

§ 1

Obsah žiadosti o zápis do registra

(1) Obsahom žiadosti o zápis do registra prevádzkovateľov integrovaných obslužných miest sú tieto údaje:

a) obchodné meno alebo názov a sídlo prevádzkovateľa integrovaného obslužného miesta,

b) identifikačné číslo prevádzkovateľa integrovaného obslužného miesta, ak bolo pridelené,

c) adresa a iné kontaktné údaje miesta, na ktorom prevádzkovateľ integrovaného obslužného miesta prevádzkuje integrované obslužné miesto.

(2) Žiadosť podľa odseku 1 je uvedená v prílohe č. 1.

§ 2

Zriadenie integrovaných obslužných miest

Integrované obslužné miesto sa zriaďuje v sídle povinných osôb v zmysle § 3 zákona a v sídle osvedčujúcich osôb podľa § 7 zákona. Poštový podnik, ktorý je poskytovateľom univerzálnej poštovej služby1) zriaďuje integrované obslužné miesto na svojich prevádzkových miestach.

§ 3

Označovanie integrovaných obslužných miest

Integrované obslužné miesto je viditeľne označené grafickým symbolom a sprievodným čitateľným textom „INTEGROVANÉ OBSLUŽNÉ MIESTO“. Vzor označenia je uvedený v prílohe č. 2.

\_\_\_\_\_\_\_\_\_\_\_\_\_\_\_

1) „Zákon č. 507/2001 Z. z. o poštových službách v znení neskorších predpisov.“.

§ 4

Tento výnos nadobúda účinnosť 1. januára 2010.

Ján Počiatek

Príloha k výnosu č. 2

**Grafický symbol jednotného systému označovania**

|  |  |
| --- | --- |
| **Grafický symbol**  **Jednotného**  **systému označovania** | **Rozmery grafického**  **symbolu** |
|  |  |

|  |  |
| --- | --- |
| **Textové pole** | **Rozmery** |
| „INTEGROVANÉ OBSLUŽNÉ MIESTO“ | ............X............X.............  veľkosť písma 8 cm, bold. |